Isės įlanka
34°45′ š. pl. 136°45′ r. ilg.﻿ / ﻿34.750°š. pl. 136.750°r. ilg.﻿ / 34.750; 136.750 Isės įlanka (jap. 伊勢湾 = Ise-wan) – Ramiojo vandenyno įlanka, įsiterpianti į pietrytinius Honšiū salos (Japonija) krantus. Ją riboja Čitos ir Šimos pusiasaliai. Ilgis 60–70 km, plotis ties žiotimis 20 km, didžiausias (įtraukiant užutėkius) – 80 km. Gylis siekia 33 m. Potvyniai kyla kas parą, jų aukštis iki 1 m. Įteka šios upės: Kiso, Ibis, Nagara, Niko, Šonajus. Verčiamasi žvejyba, perlų auginimu, dirbtinėje įlankos saloje įrengtas Čubu Centrair tarptautinis oro uostas. Pagrindinis uostamiestis – Nagoja. Įlankos pavadinimas kilo nuo jos pakrantėje stovinčio šventojo šintoistų miesto Isės.